CELEX: C2005/155/03
Language: el
Date: 2005-06-25 00:00:00
Title: Υπόθεση C-124/05: Αίτηση για την έκδοση προδικαστικής αποφάσεως που υπέβαλε το Gerechtshof te 's-Gravenhage με απόφαση της 3ης Μαρτίου 2004, στην υπόθεση Federatie Nederlandse Vakbeweging κατά Staat der Nederlanden

25.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/2
            
         Αίτηση για την έκδοση προδικαστικής αποφάσεως που υπέβαλε το Gerechtshof te 's-Gravenhage με απόφαση της 3ης Μαρτίου 2004, στην υπόθεση Federatie Nederlandse Vakbeweging κατά Staat der Nederlanden
   (Υπόθεση C-124/05)
   (2005/C 155/03)
   Γλώσσα διαδικασίας: η ολλανδική
   Με απόφαση της 3ης Μαρτίου 2004, η οποία περιήλθε στο Δικαστήριο των Ευρωπαϊκών Κοινοτήτων στις 16 Μαρτίου 2005, το Gerechtshof te 's-Gravenhage, στο πλαίσιο της διαφοράς Federatie Nederlandse Vakbeweging και Staat der Nederlanden που εκκρεμεί ενώπιόν του, ζητεί από το Δικαστήριο των Ευρωπαϊκών Κοινοτήτων να αποφανθεί επί του εξής ερωτήματος:
   Συνάδει προς το κοινοτικό δίκαιο, ειδικότερα δε προς το άρθρο 7, παράγραφος 2, της κοινοτικής οδηγίας 93/104/EΚ (1) του Συμβουλίου, της 23ης Νοεμβρίου 1993, νομοθετική διάταξη κράτους μέλους, η οποία παρέχει τη δυνατότητα να συμφωνείται γραπτώς κατά τη διάρκεια συμβάσεως εργασίας ότι σε εργαζόμενο που σε κάποιο έτος δεν έλαβε, ή δεν έλαβε πλήρως, την ελάχιστη ετήσια άδειά του παρέχεται για τον λόγο αυτό χρηματική αποζημίωση εντός επομένου έτους;
   Στο πλαίσιο αυτού του ερωτήματος, λαμβάνεται ως βάση ότι η αποζημίωση δεν παρέχεται επομένως ως προς το δικαίωμα του εργαζομένου για ελάχιστη άδεια κατά το τρέχον έτος ή κατά τα επόμενα αυτού έτη.
   
      (1)  Οδηγία 93/104/ΕΚ του Συμβουλίου, της 23ης Νοεμβρίου 1993, σχετικά με ορισμένα στοιχεία της οργάνωσης του χρόνου εργασίας (ΕΕ L 307, σ. 18).